Peter Stöger

Peter Stöger (s. 11. huhtikuuta 1966) on itävaltalainen jalkapallovalmentaja ja entinen keskikenttäpelaaja. 

Ura pelaajana

Stöger aloitti ammattilaisuransa vuonna 1985 Favoriner AC Wienin joukkueessa, josta siirtyi SK Vorwärts Steyriin jo seuraavana vuonna. Hän edusti myös takavuosien suurseura First Viennaa, kunnes siirtyi 1988 FK Austria Wieniin. Stöger edusti Austriaa kuuden kauden ajan, pelasi seuran paidassa lähes 200 ottelua ja voitti kolme perättäistä Itävallan mestaruutta 1990-luvun alussa. 

Stöger jätti Austria Wienin kesällä 1994 ja edusti seuraavan kauden FC Tirol Innsbruckia. Vuonna 1995 hän siirtyi Austrian paikallisvastustajan, SK Rapid Wienin edustusmiehistöön ja voitti seuran paidassa Itävallan mestaruuden ja oli mukana Cup-voittajien Cupin finaalissa keväällä 1996. Jätettyään Rapidin kauden 1996/97 jälkeen Stöger edusti vielä LASK Linziä, Austria Wieniä, FC Admira Wacker Mödlingiä sekä pientä SC Untersiebenbrunnia, kunnes lopetti pelaajauransa vuonna 2004. 

Maajoukkuetasolla Stöger pelasi Itävallan paidassa 65 A-maaottelua ja iski niissä 15 maalia. Hän oli mukana Itävallan joukkueessa MM-kisoissa 1998.

Meriitit pelaajana

 Itävallan mestaruus (4): 1991, 1992, 1993, 1996
 Itävallan cup (3): 1990, 1992, 1994

Ura valmentajana

Valmennusuransa Stöger aloitti FK Austria Wienin organisaatiossa reservijoukkueen valmennustehtävissä heinäkuussa 2004. Keväällä 2005 hän nousi seuran edustusmiehistön päävalmentajaksi ja toimi tehtävässä joulukuuhun saakka. Tämän jälkeen hän toimi First Viennan valmennusorganisaatiossa ja seuran päävalmentajana huhtikuuhun 2010 saakka.

Marraskuussa 2010 Stögeristä tuli Grazer AK:n päävalmentajana. Hänen johdollaan seura pelasi loistavan loppukauden ja hävisi vain yhden 15 pelaamastaan ottelusta. Hyvästä tuloksesta huolimatta GAK ei jatkanut Stögerin sopimusta kauden jälkeen. Peter Stöger verlässt den GAK  Kesäkuun alussa 2011 hän jatkoi uraansa SC Magna Wiener Neustadtin päävalmentajana. Stöger neuer Neustadt-Trainer

Kausi 2011/12 ei sujunut Wiener Neustadtilta aivan odotusten mukaan ja seura sijoittui Itävallan Bundesliigassa vasta yhdeksänneksi. Sarjapaikka säilyi kuitenkin 10 pisteen turvin. Kauden jälkeen hän siirtyi FK Austria Wienin päävalmentajaksi. Peter Stöger neuer Austria-Trainer Stöger johdatti Austrian keväällä 2013 takaisin mestaruuskantaan seitsemän vuoden tauon jälkeen. Austria Wien ist Meister Mestaruuskauden jälkeen Stöger siirtyi Saksan 2. Bundesliigaan 1. FC Kölnin päävalmentajaksi. Neuer FC-Trainer: Stöger ist raus aus der Warteschleife Stögerin johdolla Köln pelasi vahvan kauden 2013/14 ja varmisti 2. Bundesliigan mestaruuden sekä nousun pääsarjaan kolme kierrosta ennen sarjan päättymistä. Ausnahmezustand um die "Aufstöger"

Kaudella 2014/15 Stöger johdatti Bundesliigaan nousseen Kölnin sijalle 12 ja joukkue säilytti sarjapaikkansa selvästi. Kaudeksi 2015/16 Stöger hankki Kölnille vahvistuksia, joista ranskalaishyökkääjä Anthony Modeste johdatti 15 Bundesliiga-maalillaan joukkueen yhdeksänneksi. Sijoitus kymmenen parhaan joukossa oli Kölnille ensimmäinen 24 vuoteen.Die Chancen stehen gut! Endet die Saison für den 1. FC Köln sogar einstellig? – Quelle: https://www.express.de/1146820 ©2017  Stöger oli jo tammikuussa 2016 saanut seurajohdolta luottamusta ja tehnyt vuoteen 2020 ulottuvan jatkosopimuksen.Bis 2020 FC-Trainer Rekord-Vertrag! Stöger feiert mit „Verlängertem“ – Quelle: https://www.express.de/23423276  Kaudella 2016/17 Köln paransi sijoitustaan ja nousi yllättäen kauden päätteeksi Bundesliigan viidenneksi. Sijoituksen myötä Köln selvisi europeleihin 25 vuoden tauon jälkeen.FC-Sportchef Schmadtke rechnet mit furiosem Finale um Europa – Quelle: https://www.express.de/26858322 Kausi 2017/18 lähti Stögerin joukkueelta liikkeelle alavireisesti. Joukkue oli myynyt kesällä Modesten Kiinaan ja tilalle hankittu Jhon Cordóba ei syksyn otteluissa päässyt ranskalaisen tasolle. Eurooppa-liigassa Köln voitti vain kaksi alkulohko-otteluaan ja jäi kolmanneksi, eikä selvinnyt pudotuspeleihin. Bundesliigassa Köln eteni tappiosta toiseen keräten 14 kierrokselta ainoastaan kolme pistettä. Seuran juututtua Bundesliigan jumboksi ja eron putoamisviivaan kasvettua jo kahdeksaan pisteeseen, erotti seurajohto viimein Stögerin joulukuun alussa 2017.FC AND STÖGER PART WAYS

Viikko Köln-potkujensa jälkeen Stögeristä tuli Borussia Dortmundin päävalmentaja kauden 2017/18 ulottuvalla sopimuksella.Peter Stöger folgt auf Peter Bosz Stögerin johdolla Dortmundin tulokset kääntyivät paremmiksi ja joukkue pelasi hänen alaisuudessaan 12 perättäistä Bundesliiga-ottelua ilman tappioita, kunnes hävisi maaliskuun lopussa murskaavasti FC Bayern Münchenille 6-0. Dortmund nousi Stögerin johdolla kuitenkin Bundesliigan kahdeksannelta sijalta kolmanneksi ja varmisti paikkansa Mestarien liigaan kaudelle 2018/19. Eurooppa-liigassa Dortmundin tie katkesi toisella pudotuspelikierroksella tappioon Red Bull Salzburgille yhteismaalein 2-1.Borussia Dortmund are out of the Europa League Stögerin pesti Dortmundissa jäi lopulta puolen vuoden mittaiseksi, kun seura vahvisti viimeisen tappiollisen Bundesliiga-ottelun jälkeen, ettei Stöger jatka seuran päävalmentajana.Borussia Dortmund head coach Peter Stoger confirms exit

Elokuun alussa 2019 Stöger aloitti Austria Wienin urheilutoimenjohtajana.Peter Stöger wird neuer Sport-Vorstand bei der Wiener Austria Elokuussa 2020 vahvistettiin, että Stögerin rooli laajenee kaudeksi 2020/21 ja hän toimii myös Austria Wienin päävalmentajana.In Doppelfunktion: Stöger wird Trainer von Austria Wien Kausi 2020/21 ei sujunut tuloksellisesti hyvin ja Austria Wien sijoittui Itävallan Bundesliigassa vasta kahdeksanneksi. Kauden jälkeen Stöger jätti Austrian ja siirtyi unkarilaisen Ferencvárosin päävalmentajaksi.Peter Stöger labdarúgócsapatunk új vezetőedzője! Stögerin pesti päättyi kuitenkin potkuihin jo joulukuussa 2021, kun joukkue kärsi ensimmäisen vierastappionsa Debrecenille.Már nem Peter Stöger a Ferencváros vezetőedzője

Toukokuussa 2025 Stöger allekirjoitti kaksivuotisen sopimuksen SK Rapid Wienin kanssa ja palasi näin kaudella 2025/26 valmennustehtäviin muutaman vuoden tauon jälkeen.Offiziell: Stöger wird neuer Rapid-Trainer Rapidin tulokset Stögerin alaisuudessa eivät tyydyttäneet seurajohtoa. Stögerin viimeiseksi otteluksi jäi tappioon päättynyt Konferenssiliigan ottelu Raków Częstochowaa vastaan ja marraskuun lopussa 2025 Rapid erotti hänet tehtävästään.Rapid beendet Trainerkapitel Stöger

Meriitit valmentajana

 Itävallan mestaruus: 2013
 2. Bundesliiga: 2014

Lähteet

Luokka:Itävaltalaiset jalkapalloilijat
Luokka:Itävaltalaiset jalkapallovalmentajat
Luokka:Vuonna 1966 syntyneet
Luokka:Elävät henkilöt